**Предмет:** Тăван литература

**Класс:** 5 класс

**Шкул:** чăваш чĕлхиллĕ шкул

**Тема (блок) ячĕ:** Киревсĕр йăла-йĕркерен хăтăлар!

**Урок теми:** Любовь Мартьяновăн «Ятсăр толлейбус» калаври ĕç-пулăм йĕрки, тĕп шухăшĕ, тĕп сăнара сăнласа, ăсласа, каласа пама пулăшакан мелсем.

**Урок тĕсĕ:** проблемăллă вĕрентÿ технологине тĕпе хурса хатĕрленĕ урок – лэпбук кăларни.

**Харкамăн (пайăррăн) пĕлÿ илмелли тĕллевсем**

**Права:** тăван литература пурнăç тĕрлĕ енлĕн пулнине ăнланма хăнăхни;

**Моральпе этика:** ĕçсем пурнăçланă май чăн пурнăçри киревсĕр енĕсене курма вĕрентни; киревсĕр йăла-йĕркене хирĕç ăспа та,чунпа та, туйăмсемпе те, шухăш- кăмăлпа та кĕрешме хавхалантарни.

**Предметăн пĕрлĕхлĕ результачĕсен тĕллевĕсем:**

**Йĕркелÿ:** кирлĕ информацие вĕренÿ кĕнекинче шыраса тупма пултарни; пур ĕçсене те кăмăлпа хутшăнма явăçтарни.

**Хутшăну:** тĕрлĕ мелпе – мăшăррăн е ушкăнпа, пĕччен е иккĕн, кĕнекепе ĕçлесе информаци тупма хăнăхни.

**Информаци:** урок темипе çыхăннă материала вуласа тишкерме, кирлине суйласа илме пĕтĕмлетÿ тума пултарни.

**Предметăн ятарлă пĕлÿ илмелли тĕллевĕсем:**

**Вĕренекенсен пĕлÿ, пултару, хăнăху ĕçĕ-хĕ**лĕ: Любовь Мартьяновăн «Ятсăр толлейбус» калаври ĕç-пулăм йĕрки, тĕп шухăшĕ. Сăнлавлă-тишкерÿллĕ проект(лэпбук) хатĕрлесси.

**Вĕрентÿ хевти-талпăнăвĕ:** хайлав чĕлхин уйрăмлăхĕсене уйăрса илме хăнăхни; тĕп сăнара сăнласа, ăсласа, каласа пама пулăшакан илемлĕх мелĕсене ăнлантарса пама пĕлни.

**Технологисем:** проблемăллă вĕрентÿ технологийĕ, ушкăнпа (пĕрле) ĕçлесе вĕренни, харкамлăха аталантарасси, «критикăллă» шухăшлава аталантарни, сывлăха упрасси.

**Словарь ĕçĕ:** монолог – пĕр çын шухăшлавĕ, калаçăвĕ; ĕмĕр – 100 çул, вырăсла – век; ĕхлетсе – хаш сывлани,вырăсла-крахтеть; услап – наян ,вырăсла – лентяй; причта – ăса вĕрентекен кĕске калав.

**Урок юхăмĕ**

**Урок эпиграфĕ:**

Киревсĕр йăла-йĕркерен хăтăлар!

I**. Урока йĕркелени.**

*1.* *Ачасене саламлани;*

*2. Ырӑ кӑмӑл-туйӑм сунни.*

**Инструктаж (ĕç йĕрки**): ура çине тăмалла, юнашар тăракан юлташпа пĕрле сăвă йĕркинчи сăмахсем тăрăх хусканусем тумалла.Вĕрентекепе дежурнăй доска умĕнче хусканусене кăтарса пыраççĕ.

*Çакă çутă тĕнчере* (алăсене çÿлелле)

*Туслăх пытăр ĕмĕре* (алăсене айккинелле)

*Кÿренместпĕр пĕр-пĕрне* (пĕр-пĕрне алран алла тытăнса утмалла )

*Ал тытатпăр ыр сун*са (алă тытмалла)

**II. Никĕсри пӗлӗвне актуализацилени (çивĕчлетни)**

*1. Вĕренÿпе вулав кĕнекинче пана текстпа ӗҫлени.*

**Инструктаж (ĕç йĕрки).** 193 страницăри“Хайлава мĕнле ăнлантăр?“ пайри 4 ыйту.

*2."Пуҫ мими штурмӗ" (хайлавăн кĕске сюжетне аса илетпĕр):*

 Хула урамĕпе пушăллах мĕн ярăнать?

 Эпир ăна «кам» тесе калама пултаратпăр-и?

 Коля ятлă ача çинчен троллейбус мĕн шухăшлать?

 Хыçалта ларакан Витя пекĕпе ларкăч тирне тăрăнтарнă хыççăн троллейбус хăйне мĕнле туять?

 Салона походран килекен ачасен ушкăнĕ кĕрсе тăрсан троллейбус шухăшĕ улшăнать-и?

 Витя вырăнĕнче ларса пыракан ача мĕншĕн хăй тавралла ачасене пухать?

 Саша мĕншĕн троллейбусран каçару ыйтать, ăна вăл мĕн тума шантарать?

*3. Термин диктанчĕ.*

**Инструктаж (ĕç йĕрки):** карточкăри правилăсен иккĕмĕш пайне тупăр.

1-мĕш ушкăн карточки

|  |  |  |
| --- | --- | --- |
| *1.* | *Пĕр çын шухăшлавĕ −* | *а) тĕп шухăш.* |
| *2.* | *Притча −* | *ă) ăса вĕрентекен кĕске калав.* |
| *3.* | *Ĕç-пулăм йĕрки, çав ĕçсенче сăнара уçса панине* | *б) сăнар теççĕ* |
| *4.* | *Автор мĕн калас тени вăл −* | *в)монолог* |
| *5.* | *Пĕр-пĕр япалана илемлĕх мелĕсемпе усă курса сăнланине* | *г)сюжет теççĕ.* |

2-мĕш ушкăн карточки

|  |  |  |
| --- | --- | --- |
| *6.* | *Ăслав тексчĕ мĕнле ыйтăва хуравлать* | *а)каласа пани* |
| *7.* | *Сăнлав ыйтăвĕ* | *ă)мĕнле?* |
| *8.* | *Шухăша тата камăл-туйăм çинче пĕлтерни вăл −* | *б) мĕн пирки?* |
| *9.* | *Литература геройĕ вăл −* | *в)мĕн çинчен те пулин каласа кăтартни.* |
| *10.* | *Тема вăл −* | *г)ĕç тăвакан тĕп çын.* |

*4. Танлаштаруллă таблицăпа теори материалне („имя существительное“ тата „япала ячĕ“ыйтăвĕсен уйрăмлăхĕсене тупса палăртни).*

|  |  |
| --- | --- |
| **Имя существительное** | **Япала ячĕ** |
| *C:\Users\ЭО\Desktop\готов МОРЯКОВА\images.jpg*  **Одушевлённые имена** существительные служат названиями людей, животных и отвечают на вопрос **кто?** (*студент, наставник, конферансье, ровесник).*  **Неодушевлённые имена** существительные служат названиями неживых предметов, а также предметов растительного мира и отвечают на вопрос **что?** (*президиум, конференция, пейзаж, рябина*). Сюда же относятся имена существительные типа *группа, народ, толпа, стая, крестьянство, молодёжь, детвора* и т.д. | **ЯПАЛА ЯЧĔ**  Япалана (е япалалăха ) пĕлтерекен пуплев пайĕ. Унăн ыйтăвĕсем  **кам? мĕн?**  Кам? е мĕн? ыйтура тăракан, япалана пĕлтерекен пуплев пайне япала ячĕ теççĕ.   |  |  | | --- | --- | | **Кам?** | **Мĕн?** | | Аппа  Ванюк  Карча  кукка  йăсна  Наспи  Асатте  Чĕкеç кин  Улатимер  Митя  Çеруш  Саша  Асламашĕ | сĕтел  сысна  чĕп  кушак  çăрттан  ручка  кĕнеке  çерçи  тылă  ĕне  хур аçи  пăши  Çăхан  Автан | |

*5. Кӗске тӗрӗслев ӗҫӗсем „Ырă тата сивлек“ сăнарсем.*

**Инструктаж (ĕç йĕрки).** 193 страницăри “Хайлава мĕнле ăнлантăр?“ пайри 2 ыйту. Карточкăри ÿкерчĕк патне калаври сăнар ячĕсене çырса тухăр: сылтăм енче − лайăх герой ячĕсем, сулахай енче – троллейбуса кÿрентерекенсен ячĕсем.

|  |  |  |  |  |  |
| --- | --- | --- | --- | --- | --- |
| **1-мĕш ушкăн** | | | **2-мĕш ушкăн** | | |
| *Коля ашшĕ* |  |  | *Коля ашшĕ* |  |  |
| *Коля* | *Витя Егоров* | *Коля* | *Витя Егоров* |
| *Коля амăшĕ* |  | *Коля амăшĕ* |  |
| *Саша* |  | *Саша* |  |
| *ачасем* |  |  | *ачасем* |  |  |

*6. Пĕтĕмĕшле калаҫу.*

− Любовь Мартьянова çырна хайлав ячĕ?

* Хайлаври тĕп сăнар ячĕ пур-и?
* Тĕп сăнар чĕрĕ е чĕрĕ мар? Вăл çын е япала?
* Хайлавра ытларах мĕн калаçать? Çак калаçăва литерататура теоринче мĕнле сăмахпа палăртатпăр?
* Калавра миçе сăнар?
* Сашăпа ачасем хушшинчи калăçăва мĕнле илемлĕх мелĕ тесе калатпăр?

*7. Кану саманчĕ. „Кĕнекери сăнарсем: кам? мĕн?“ ятлă физкультминутка*.

**Инструктаж (ĕç йĕрки).** 5-мĕш класра паллашнă сăнарсен ячĕсене каласа пына май енчен те çав сăнар чĕрĕ мар (*мĕн?* ыйтупа ыйтăнать пулсан) – УРА ÇИНЕ ТĂМАЛЛА. Енчен те çав сăнар чĕрĕ (*кам?* ыйтупа ыйтанать пулсан) – ЛАРМАЛЛА.

**Сăнарсем:** кушак, аппа, йытă, Чĕкеç кин, çерçи, юсман, пăши, чĕпĕ, хур аçи, тылă, карчак, кушак, Митя, Çăхан, Автан, Улатимĕр, качака, Толик, Маруç ĕне, Çеруш, асламăшĕ, троллейбус, Саша.

**III. Вӗренекенсене йывӑрлӑхпа тӗл пултарни тата малтанхи гипотезăсене калани.**

*1.* *Сӑнав.* Видео пăхни. Видеосюжет. Мульфильм. Ну, погоди! 5 выпуск.mp4 (4.22 – 5.24) <https://www.youtube.com/watch?v=Ku4dFOuuxzY>

2*. Пурнăçри опыта аса илни.*

− Кам троллейбуспа ярăнса курнă?

− Троллейбуспа автобус хушшинче мĕнле уйрăмлăх пур?

* Троллейбус мĕнле майпа тапранать?

− Троллейбуспа автобус маршучĕ хушшинче менле пер пеклех тата уйрăмлăх пур?

− Троллейбусра миçе алăк? Мĕншĕн?

− Троллейбусра миçе вырăн? Камсем-камсем валли? Миçе çын вырнаçма пултарать унта? Инвалид коляскисемпе троллейбуса кĕме пулать-и?

*3. Фактсене шырани „Сăнарсен ĕç-хĕлĕ“ карточка.*

**Инструктаж (ĕç йĕрки).** Икĕ ушкăн ĕçлет Кашни ушкăнăн хăйĕн карточкисем. Мĕн çырнă-ши унта? Вуласа пĕлер-ха. Хуравсене çырса парăр.

„Сăнарсен ĕç-хĕлĕ“ карточка.

|  |  |  |  |
| --- | --- | --- | --- |
| ***1-мĕш ушкăн*** | | **2-мĕш ушкăн** | |
| *Предложенисем* | *Хурав* | *Предложенисем* | *Хурав* |
| * *Вĕсем мана кĕтеççĕ, эпĕ вĕсем патне васкатăп.* * *Ку манăн чи юратнă троллейбус.* | *−троллей-бус*  *− Саша* | * Кĕсйинчен пĕчĕк пекĕ кăларса ларкăч тирне тăрăнтарчĕ. * «Çук, − шухăшларĕ хăй çаплах, − иртерех-ха мана тивĕçлĕ канăва кайма, лайăх ĕç ман, кирлĕ ĕç». | − *Витя*  *−троллейбус* |

4. *Пухнă информацине тишкерни.*

*Хăйĕн монологĕнчи* *троллейбус кампа тата мĕнпе калаçать.*

Цитатăсем:

1.Чăнах, лайăх ĕç ман кирлĕ ĕç.

2. Кутăн ача.

3. Мĕн турăм эпĕ сана?

4. Кĕтсе хăшкăлчĕç пуль.

5. Çук, иртерех –ха мана тивĕçлĕ канăва кайма.

Учитель: Эсир çак цитатăсене вуланă хыççăн мĕнле пĕтĕмлетÿ тума пултаратăр?

*Хуравсем:* 1− хăйне; 2 – Коля; 3 – Витя; 4 – çынсем (пассажирсем); 5 – хайне.

*5. „Троллейбус“тата „автобус“ сăмахсемпе „Ăнлавсен çыхăнăвĕ“ схема туни.*

**Инструктаж (ĕç-йĕрки).** Икĕ ушкăн ĕçлет: карточка çине çÿлтен аялалла çырнă сăмах тÿр килекен ăнлавсемпе ассоциацилĕ çыхăнусем тупни (*пĕр-пĕр сăнар, шухăш, е шухăша аса илтернине çырни).*

1-мĕш ушкан карточки.

|  |  |  |
| --- | --- | --- |
| * *ток* * *провода* * *ларкăч* * *каç* * *кун* * *маршурт* * *çул* * *билет* * *рога (мăйраки пур)* * *рельс пур* * *çутă çук пулсан каймаст* * *инçе каймасть* * *чарăнса тăмалли вырăнта анчах чарăнать* | ***ТРОЛЛЕЙБУС*** | * *ача* * *ĕç* * *хĕр арам* * *арçын* * *туристсем* * *çÿпĕ* * *пекĕ* * *ĕç* * *номер* * *урам* * *шав çук* * *75 км в час* * *хулара* * *пассажир* * *водитель* * *алăк* * *права* |

2-мĕш ушкăн карточки.

|  |  |  |
| --- | --- | --- |
| * *пассажир* * *алăк* * *бензин* * *номер* * *ят* * *çул* * *рельс çук* * *4 урапа* * *водитель* * *права* | ***АВТОБУС*** | * *ларкăч* * *маршурт* * *билет* * *шав пур* * *инçе каяççĕ* * *хуларан тухаççĕ* * *чарăнса тăмалли вырăнта анчах чарăнать* |

**IV. Урок темипе урок тӗллевӗсене палӑртни.**

*1.Калаçу.*

*−*Л. Мартьяновăн «Ятсăр толлейбус» хайлаври сюжет йĕрĕ мĕн вăхăта тăсăлать?

* Хайлаври тĕп сăнара кам? е мĕн? ыйтупа чĕнмелле?

− Чĕрĕ мар сăнара чĕре çын пек калаçтарса, шухăшлаттарса, кăмăлне палăртса çыравçă вулакана мĕн каласшăн?

Урок теми тата лэпбук ячĕ „Любовь Мартьяновăн «Ятсăр толлейбус» калаври ĕç-пулăм йĕрки, тĕп шухăшĕ, тĕп сăнара сăнласа, ăсласа, каласа пама пулăшакан мелсем“.

**V. Вӗренекенсем каланӑ (кăларса таратнă) гипотезăсемпе ӗҫлени.**

1. *Тĕрлĕ информаци ҫӑлкуҫӗсемпе ӗҫлени.*

*а) Хайлав* *тексчĕпе ĕçлени.*

− «Ятсăр троллейбус» хайлавăн тĕп шухăшне палăртăр. Хайлаври çак вырана тупса вуласа парăр (192 страница, юлашки абзац).

* Мĕн каласшăн пулнă-ха çак хайлавпа Мартьянова?

• киревсĕр ĕç ыррри патне илсе пыманни;

• пире патшалăх пурлăхне килти пекех упрамалли çинчен вĕрентет;

*Учитель пĕтĕмлетĕвĕ*: Пурнăçра йăнăш тумсар пурăнма пулмасть. Ахальтен каламан ваттисем: «Ĕмĕр пурăн, ĕмĕр вĕрен» тесе.Анчах та вăхăтра каçару ыйтма пĕлмелле.

− Ачасем, пирĕн хайлаври Витьăна каçарма пулать-ши?

− Эсир мĕнле шутлатăр, каçарма çăмăл-ши?

− Эсир усал тунă çынна каçарса курнă-и?

* Витя сăнарĕ сивлек сăратан ырă сăнар пулма пултарать-и?

*Ачасен пĕтĕмлетĕвĕ*: Пултарать, хăйĕн йăнăшне туйса илсе ачасенчен те, уйрăмах троллейбусран ÿкĕнсе каçару ыйтсан. Нихăçан та киревсĕр ĕç тумассине пирки сăмах парсан.

*ă) Пурнăçри опыт.*

*Слайдри „Каçару ыйтмалли сăмахсен“ тĕслĕхĕсене тĕпе хурса Витьăна пулăшма ачасем троллейбусран каçару ыйтмалли текстсене стикерсем çине çырни*.

 каçар мана тархасшăн…

 ÿкĕнетĕп…

 мана хытă ан кÿренсем…

 чĕререн каçару ыйтатăп…

 тархасшăн мана ан айăплăр…

 эпĕ сирĕн умра айăплă, мĕншĕн тесен…

 сиртен каçару ыйтма ирĕк парсамăр…

 каçарма ыйтатăп, мĕншĕн тесен…

 эп хам сăмахсемшĕн каçару ыйтатăп…

*б) Сăнав.* *Транспорт кăларакан сасăсене итлесе хăш транспорт пулнине каламалла.*

**Инструктаж (ĕç йĕрки).** Икĕ ушкăн та пĕр пек ĕç илет.

 <http://boobooka.com/zvuki/zvuki-texniki/zvuk-trollejbusa/>

<https://noisefx.ru/skachat-zvuk-avtobusa.html>

2. *Тӗпчев ирттерни*. *Троллейбус сăмахпа мĕн тăвать? мĕнле? ыйтуллă „Хĕвел“ кластер тăвăр. Тупнă сăмахсемлĕ предложенисене стикерсем çине çырса илме тата çыпăçтарма юрать.*

**Инструктаж (ĕç йĕрки).** Икĕ ушкăн ĕçлет.Троллейбус сăмахпа мĕн тăвать? мĕнле? ыйтуллă „Хĕвел“ кластер тăвăр. Тупнă сăмахсемлĕ предложенисене стикерсем çине çырса илме тата çыпăçтарма юрать.

|  |  |  |  |
| --- | --- | --- | --- |
| **1-мĕш ушкăн** | | **2-мĕш ушкăн** | |
| троллейбус  *мĕн тăвать?* | | троллейбус  *мĕнле?* | |
| *шухăшлать*  *хашлатать*  *ярăнтарать*  *паллать*  *ĕхлетет*  *тăрăшать*  *курмасть пулĕ* | *пĕлет*  *хăнăхать*  *кÿренет*  *туйрĕ*  *мухтанать*  *ярăнать* | *тĕрлĕ*  *телейсĕр*  *телейлĕ*  *çилленет*  *пушăлла*  *тивĕçлĕ*  *çиçсе* | *ырă*  *ĕçчен*  *ватă*  *хыттăн*  *канăçлăн*  *тĕспе*  *савăнăçлă*  *ятсăр* |
| **Хайлавран предложенисемпе е сăмах майлашавĕсене тупса çырни** (5 тĕслĕх) | | **Хайлавран предложенисемпе е сăмах майлашавĕсене тупса çырни**  (5 тĕслĕх) | |
| ***1.Хашлатса*** *илчĕ троллейбус.*  ***2.Ĕхлетсе*** *илчĕ ватă троллейбус чарăнса тăмалли вырăна çитсен.*  *3.Лайăх илсе çÿрес тесе* ***тăрăшнăнах*** *туйăнать.*  *4.Пурте килĕсенче, никамах та çук, пушăллах* ***ярăнатăп*** *ку вăхăтра*  *5. Мĕн-мĕн кăна* ***курмасть*** *пулĕ вăл хула урамĕнче кунĕпе.*  *6.Çак вăхăтра вăл хăйне çĕр çинчи чи телейсĕр троллейбус пек* ***туйрĕ.*** | | *1. Ĕхлетсе илчĕ* ***ватă*** *троллейбус чарăнса тăмалли вырăна çитсен*  *2. Пурте килĕсенче, никамах та çук,* ***пушăллах*** *ярăнатăп ку вăхăтра.*  *3. Кутăн ача, − тесшĕнччĕ çав вăхăтра троллейбус* ***хыттăн****, анчах çынсен калаçăвне хушша кĕме юраманнине аса илсе шарламарĕ.*  *4.* *«Çук, − шухăшларĕ хăй çаплах, − иртерех-ха мана* ***тивĕçлĕ*** *канăва кайма, лайăх ĕç ман, кирлĕ ĕç».*  *5.* ***Канăçлăн*** *анасласа кăна илесшĕнччĕ.*  *6. Çак вăхăтра вăл хăйне çĕр çинчи чи* ***телейсĕр*** *троллейбус пек туйрĕ.* | |

3. *„Икĕ енлĕ дневник“ çырни.*

**Инструктаж (ĕç йĕрки).** 2 ушкăн ĕçлет. Панă предоложенисене ăнлантарса çырса памалла.

*1-мĕш ушкăн.*

|  |  |
| --- | --- |
| Автор çырать. | Эпĕ шухăшлатăп |
| *Кутăн ача, − тесшĕнччĕ çав вăхăтра троллейбус хыттăн, анчах çынсен калаçăвне хушша кĕме юраманнине аса илсе шарламарĕ* |  |
| *«Çук, − шухăшларĕ хăй çаплах, − иртерех-ха мана тивĕçлĕ канăва кайма, лайăх ĕç ман, кирлĕ ĕç».* |  |

*2-мĕш ушкăн.*

|  |  |
| --- | --- |
| Автор çырать. | Эпĕ шухăшлатăп |
| *Çак вăхăтра вăл хăйне çĕр çинчи чи телейсĕр троллейбус пек туйрĕ.* |  |
| *Кÿрентерчĕç мана, − тесшĕнччĕ çав вăхăтра ятсăр, номерлĕ кăна троллейбус, анчах ачасен çиçсе тăракан куçĕсене асăрхасан ним калама аптраса тăчĕ.* |  |

4. *Видеосюжет пăхни: апвтобуспа троллейбуса танлаштарни.* Автобус **Троллейбус**  Сборник мультиков про машинки **(1.26 − 2.10.)** <https://www.youtube.com/watch?v=f15tsTjM1zI>.

**VI. Гипотезăсене сӳтсе явни. Пӗтӗмӗшле пӗтӗмлетӳ.**

*1. Схемăпа усă курса лэпбук кăларни (карточкăсене çыпăçтарни).*

**Инструктаж (ĕç йĕрки).** ЛЭПБУК (акăлчан сăмахĕ) чĕркуççи çичи кĕнеке тенине пĕлтерет. Вăл хуçланакан, уçăлакан кĕнеке форми пулма пултарать. Кĕнекене кĕртмелле информаци вăл − эсир урок таршшĕпех ушкăнпа ĕçленĕ карточкăсем.

|  |  |
| --- | --- |
| **Лэпбук тытăмĕ** | **Лэпбук схеми** |
| 1. Лэпбук ячĕ (урок темин ячĕ).  2. Термин диктанчĕ.  3. Хайлаври ырă тата сивлек сăнарсем.  4. Сăнарсен ĕç-хĕлĕ, шухăш-кăмăлĕ.  5. Ăнлавсен çыхăнăвĕ.  6.“Хĕвел“ кластер.  7. Кластерти сăмахсемпе предложени-сем шыраса тупни.  8. Икĕ енлĕ дневник.  9. Каçару ыйтмалли сăмахсем.  10.Хайлав тĕп шухăшне пĕтĕмлетмелли ваттисен самахĕсем. | |  |  |  |  | | --- | --- | --- | --- | | **1,2** | **3,4,5** | **6.7,8** | **9,10** |   Çак схемăпа карточкăсене  лэпбука çыпăçтармалла |

*2.* *Пĕтĕмĕшле пĕтĕмлетÿ (тĕп шухăша палăртни).*

− «Ятсăр троллейбус» хайлавăн тĕп шухăшне палăртăр. Мĕн каласшăн пире çыраçă çак хайлавпа*?*

* Хайлаври троллейбус сăнарĕ çыравçа мĕн тума кирлĕ пулнă?
* Троллейбуса – чĕрĕ çын пек калаçтарса автор пире мĕн кăтартасшăн?

*Ачасен хуравĕсем:*

*• киревсĕр ĕç ыррри патне илсе пыманни;*

*• пире патшалăх пурлăхне килти пекех упрамалли çинчен вĕрентет;*

*• усал ĕç мар, ялан ырă ĕç тума тăрăшмалла;*

*• кÿршĕ-аршăпа, ял-йышпа туслă пурăнмалла;*

*• вăхăтра каçару ыйтма пĕлмелле;*

*• тÿрĕ чунлă пулмалла.*

**VII. Урок пĕтĕмлетĕвĕ.**

*1. Лэпбуксене доска çине вырнаçтарни.*

*2.* *Лэпбук* *материалĕпе усă курса* *„троллейбус“ сăмахпа синквейн çырни, лэпбука çыпăçтарни.*

троллейбус

ватă, ятсăр

тăрăшать, хашлатать,ĕçлет

Ватă та ятсăр троллейбус хашлатса кулянать, ырă çынсемшĕн тăрăшса ĕçлет.

ĕç

*3. Хайлав патне ваттисен сăмахĕсем тупни.*

**Инструктаж (ĕç йĕрки).** Сирĕн умра выртакан конвертри ваттисен сăмахĕсене вуламалла, енчен те вĕсенчен паянхи темăпа çыхăннă ваттисен самахесем пур пулсан ăна вуласа памалла, мĕншен ăна суйласа илнине ĕнтентермелле.

 Чарусăр ача ашшĕ-амăш çÿçне шуратать.

 Пилĕкне хыта çых, ăсна çирĕп тыт.

 Киревсĕр ĕç ырри патне илсе пымасть.

 Тĕрĕслĕх вутра та çунмасть, шывра та путмасть.

 Тÿрĕ пурăннине нимĕн те çитмест.

 Суя чупать çĕр çулпа,чăнни чупать пĕр çулпа

**VIII. Килте тумалли ĕç** *(суйласа илме)*

1. Троллейбусра хăвна тытмалли правило çырса хатерлĕ.

2. Сочинени „Любовь Мартьяновăн „Ятсăр троллейбус“ хайлавĕ мана мĕнле пулма

вĕрентет?

3. Витя патне çыру çырăр.